В ПГ по туризъм се проведе практическо занятие за усвояване Плана за сигурност и Плана за действие при критичен инцидент

На 22.06.2023г. от 12.50 часа се проведе практическо занятие на тема ”Действия на учащите се, педагогическия и непедагогическия персонал при критичен инцидент – наличие на изоставен багаж пред входа при опит за внасянето му в сградата”.

В занятието участваха:

- ученици – 207

- педагогически персонал – 16

- непедагогически персонал - 12

Описание на занятието.

В 12.45 часа целият персонал и учениците се намират в сградата на училището. Подаден е сигнал от портиера до директора на гимназията и служителя по сигурността за наличие на изоставен багаж пред входа при опит за внасянето му в сградата. Директорът информира членовете на училищния щаб, които се събират и вземат решение за задействане на процедура „Евакуация”.

Дадоха се указания за изключване на мобилните телефони, както и да не се включва и изключва осветлението в сградата. Изключи се електрическото захранване в сградата, изолира се района около изоставения багаж и се пристъпи към евакуация на учениците, учителите и непедагогическия персонал.

Анализ на резултатите:

Евакуирани са 207 ученици, 16 учители и 12 души непедагогически персонал. Няма ранени и пострадали.

След приключване на евакуацията учебните занятия бяха възстановени.